इस सेशन में आए श्रीपीठम के चांसलर सर्वानंद सरस्वती बोले कि इस देश में बाबा के नाम पर कई गुरु घंटाल पैदा हो गए हैं. उन्होंने कहा कि बाबा नाम जुड़ते ही कारोबार शुरू हो जाता है. धर्मगुरुओं के आडंबर पर सवाल उठाते हुए सर्वानंद ने कहा कि हर बाबा फाइव स्टार होटल नुमा आश्रम बनाने की जुगत में लगा है. विदेश यात्रा करना चाहता है. भोग की चीजें जुटाना चाहता है. उन्होंने कहा कि ये गुरु घंटाल बच्चों से ये नहीं कहते कि अपने मां-बाप की पूजा करो. अपनी पूजा करने की. अपनी फोटो टांगने की नसीहत देते हैं.